moabites, Moab
Moab és el nom de la regió a l’est del Mar Mort i al sud d’ Ammon; forma un altiplà fèrtil, de clima suau. Els vessants nord-occidentals de l’altiplà acaben vora mateix del Jordà, a les anomenades «planes de Moab». Els moabites, el poble que ocupava aquesta regió, eren tinguts per descendents de Lot (Gn 19,30-33.37). Durant el temps dels Jutges, Israel va ser vassall dels moabites (Jt 3,14-30), però més tard els reis de Moab foren vassalls dels d’Israel (2Sa 8,2; 2Re 3,4). Rut, que segons el llibre que porta el seu nom va ser la besàvia de David, provenia de Moab (Rt 1,4.22).